Publication: Magyar Közlöny
Issue: MK-2002-136 (Year: 2002, Number: 136)
Era: 1990-2004
Section: 1. A Kormány szükségesnek tartja, hogy a büntetõeljárásról szóló 1998. évi XIX. törvény módosításáról szóló
Paragraph Index: 371

1. A Kormány szükségesnek tartja, hogy a büntetõeljárásról szóló 1998. évi XIX. törvény módosításáról szóló törvényjavaslat Országgyûléshez történõ benyújtásával egyidejûleg kezdõdjön meg a büntetõeljárási törvény jogorvoslati rendszerének átfogó felülvizsgálata. A felülvizsgálat során fokozottan vizsgálni kell, hogy szükséges-e és milyen terjedelemben a büntetõeljárásban a kétfokú rendes jogorvoslati rendszer bevezetése, és ezzel összhangban a rendkívüli jogorvoslati lehetõségek módosítása. A felülvizsgálat során figyelembe kell venni a külföldi szabályozási példákat és a nemzetközi emberi jogi követelményeket, valamint azt, hogy a büntetõeljárás jogorvoslati rendszere milyen módon képes eleget tenni ezeknek a követelményeknek anélkül, hogy az ítélkezés idõszerûsége csökkenne. A felülvizsgálat során figyelmet kell fordítani arra is, hogy a felállításra kerülõ ítélõtáblák, valamint a Legfelsõbb Bíróság milyen feltételekkel lesznek képesek ellátni az esetleges második fellebbezési fórum feladatait. Felelõs: igazságügy-miniszter Határidõ: 2003. december 31. (a felülvizsgálat elvégzésére)

Source: https://magyarkozlony.hu/hivatalos-lapok/0f8300f90d077c8b85b55f4b5792b326c9d6fcce/dokumentumok/c3b3dfc2e95fa841a24c8c9c19f813bb353f2692/letoltes